9 Fa re rera ka ntlo le ntlo, re ka dirisa dipotso go tsosa kgatlhego, gore re tle re kgone go bua ka Bogosi Jwa Modimo. Re ka tlhopha jang potso e e tsamaisanang le seemo sa mong wa ntlo? Nna o butse matlho. Fa o atamela ntlo, lebelela tikologo ya yone. A go na le ditshamekisi mo jarateng, go supa gore go na le bana mo gae? Fa go ntse jalo, re ka nna ra botsa jaana, ‘A o kile wa ipotsa gore lefatshe le tla bo le ntse jang fa bana ba gago ba gola?’ (Pesalema 37:10, 11) A go na le diloko di le mmalwa mo kgorong e e ka kwa pele, kgotsa thulaganyo ya eleketeroniki ya go thibela magodu? Re ka botsa jaana: ‘A o akanya gore go tla ba ga tla nako e batho ba ba jaaka nna le wena ba tla ikutlwang ba babalesegile mo magaeng a bone le mo mmileng?’ (Mika 4:3, 4) A go na le tselana e e diretsweng setulo sa maotwana? Re ka botsa jaana: ‘A go tla ba ga nna le nako e ka yone batho botlhe ba tla bong ba na le botsogo jo bontle?’ (Isaia 33:24) Dikakantsho di le dintsi di ka fitlhelwa mo bukeng ya Go Fetolana ka Dikwalo. *